### | | | | --- | --- | | | | | --- | | **Byråd** 27. februar 2018 Sagsnr. 710-2017-40198 Dok.nr. 710-2018-38848 Kim Møller | | 30.                 Anlægsbevilling vedr. naturpleje og bedre adgang til kommunale og private områder med høj naturværdi - Åbent

###

|  |  |
| --- | --- |
| Tidl. politisk behandling | Budget 2018 |
| Forventet sagsgang | TM-U, ØK, BY |
| Lovgrundlag | Naturbeskyttelsesloven |

**SAGENS INDHOLD**

Byrådet skal i denne sag tage stilling til en
anlægsbevilling på 750.000 kr. til Naturpleje og bedre adgang til kommunale og
private områder med høj naturværdi (A-203).

Det blev i budgettet for 2018 – 2021 aftalt, at Teknik- og
Miljøudvalget skal indstille hvilke projekter, der skal gennemføres, idet der
ikke er midler til at gennemføre alle fem projektforslag. I vedhæftede bilag er
de fem projekter beskrevet nærmere:

1. Hegning til afgræsning og pleje af naturområder ved [adresse] og
etablering af sti

2. Gangbro gennem mose i Thorsø

3. Lynghøjen i [adresse]

4. Etablering af sti langs [adresse] i Ulstrup

5. Rekreativ åbning af rørlagt vandløb ved boligområde i [adresse].

**VURDERING**

Teknik og Kultur foreslår, at
projekterne 1, 2 og 5 vedtages til realisering. De tre projekter vurderes at
være umiddelbart realiserbare og mere presserende end projekt 3 og 4.

· Projekt nr. 1 ved [adresse] bidrager
til at gennemføre den plejepligt, som kommunerne har på egne naturarealer i
henhold til naturbeskyttelsesloven. Projektet vil desuden bidrage til at øge
adgangen til naturen for borgere i Hammel byområde, ved at udbygge stisystemet
omkring [adresse], [adresse] og [adresse].

· Projekt nr. 2 ved Thorsø omfatter
renovering af en gangbro (træsti) fra et tidligere projekt udført af [adresse]
Kommune og [adresse]. Det er normalt svært at søge eksterne fonde om tilskud til
renoveringsopgaver. Alternativet til anlægsfinansieringen vil være, at træstien
nødvendigvis må fjernes, da driftsområdet ikke kan finansiere en renovering af
denne økonomiske størrelse. Fjernelsen vil resultere i en lukning af
stisystemet gennem den vestlige del af [adresse]. Det vil efterfølgende være
tvivlsomt, om der kan genetableres en gangbro på stedet, da området i dag er
beskyttet af naturbeskyttelseslovens §3.

· Projekt nr. 5 ved [adresse]Fajstrup giver
en unik mulighed for at genskabe naturen og samtidig sikre adgang til ny natur.
Hvis projektet ikke kan finansieres af kommunen, har lodsejeren planer om i
stedet selv at foretage jordopfyldning på arealet, for at kunne genoprette
dyrkningssikkerheden. Muligheden for at genskabe vandløbet og skabe stisystemet
forsvinder derved.

Det er Teknik og Kulturs
vurdering, at alle tre projekter understøtter Favrskov Kommunes mål om at være
en attraktiv bosætningskommune med let adgang til natur- og friluftsoplevelser.
Projekterne bidrager i forskellig grad til gennemførelse af kommunens visioner
for Grønt Danmarkskort, lige som de med tiden kan bidrage til at løfte
kommunens placering på Danmarks Naturfredningsforenings nationale skala for [Naturkapitalindeks](http://www.biodiversitet.nu/naturkapital).

**ØKONOMI**

Der er i Budget 2018-21 afsat et rådighedsbeløb på 750.000
kr. til naturpleje og forbedring af adgangen til naturområder.

Med det afsatte rådighedsbeløb kan projekterne ved
[adresse], Thorsø og [adresse] gennemføres. Der er i 2018 ikke midler til
at gennemføre projekt 3 og 4, der samlet udgør i alt 350.000 kr. Forslag om
gennemførelse af de to projekter fremsættes i forbindelse med budgetlægning for
2019-22.

**INDDRAGELSE**

Der er påbegyndt inddragelse af lodsejere og eventuelle
øvrige interessenter i projekterne. Tilbagemeldingerne har været positive, og
der er ikke kommet nogen indsigelser.

**INDSTILLING**

Direktøren for Teknik og Kultur indstiller til Byrådet:

1. At projekt 1, 2 og 5 godkendes til
gennemførsel.

2. At der gives en anlægsbevilling på 750.000
kr. finansieret af det afsatte rådighedsbeløb i Budget 2018-21.

**BESLUTNING**

***Teknik- og Miljøudvalget, 8. februar 2018:***

Fraværende:Ronny Mathiasen

Indstilles godkendt.

***Økonomiudvalget, 20. februar 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Beskrivelse af projekter | 710-2018-9147 |
| Kortbilag over projektområderne | 710-2018-7963 |